РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број: 06-2/100-18

14. мај 2018. године

Б е о г р а д

ЗАПИСНИК

46. СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА,ОДРЖАНЕ 14. МАЈА 2018. ГОДИНЕ

Седница је почела у 9,45 часова.

Седници је председавала др АлександраТомић, председник Одбора.

Седници су присуствовали чланови Одбора: Зоран Бојанић, Соња Влаховић, Србислав Филиповић, Ђорђе Милићевић, Момо Чолаковић и Золтан Пек.

Седници су присуствовали заменици чланова Одбора: Снежана Р. Петровић (заменик Горана Ковачевића), Зоран Деспотовић (заменик Миљана Дамјановића) и Владимир Маринковић (заменик Милорада Мијатовића).

Седници нису присуствовали чланови Одбора: Верољуб Арсић, Оливера Пешић, Милорад Мирчић, Саша Радуловић, Горан Ћирић, Милан Лапчевић и Војислав Вујић.

Седници су, као повереници предлагача закона, присуствовали: Данијела Вазура, државни секретар у Министарству финансија, и Жељко Радовановић, в.д. директора Управе за спречавање прања новца у Министарству финансија.

На предлог председника, Одбор је већином гласова (9 „за“, један народни посланик није искористио право да гласа), утврдио следећи

Д н е в н и р е д :

1**.** Разматрање Предлога закона о допунама Закона о ограничавању располагања имовином у циљу спречавања тероризма (број 011-1180/18 од 10. маја 2018. године), у начелу.

Пре преласка на рад по утврђеном дневном реду Одбор је, већином гласова (9 „за“, један народни посланик није искористио право да гласа), усвојио записник са 45. седнице Одбора, без примедаба.

**ПРВА ТАЧКА ДНЕВНОГ РЕДА: Разматрање Предлога закона о допунама Закона о ограничавању располагања имовином у циљу спречавања тероризма у начелу**

Предложени закон образложили су представници предлагача закона Данијела Вазура, државни секретар у Министарству финансија, и Жељко Радовановић, в.д. директора Управе за спречавање прања новца у Министарству финансија.

 На основу члана 156. став 3. Пословника Народне Скупштине, Одбор је, већином гласова (9 „за“ и један народни посланик није искористио право да гласа), одлучио да поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о допунама Закона о ограничавању располагања имовином у циљу спречавања тероризма, у начелу.

За известиоца Одбора на седници Народне скупштине одређенa је народни посланик др Александра Томић, председник Одбора.

 Седница Одбора је закључена у 9,50 часова.

 Седница је тонски снимана.

 СЕКРЕТАР ПРЕДСЕДНИК

 Љиљана Милетић Живковић др Александра Томић